CELEX: 32006D0782
Language: da
Date: 2006-10-24 00:00:00
Title: 2006/782/EF: Rådets beslutning af 24. oktober 2006 om ændring af beslutning 90/424/EØF om visse udgifter på veterinærområdet

24.11.2006   
            
            
               DA
            
            
               Den Europæiske Unions Tidende
            
            
               L 328/57
            
         
      RÅDETS BESLUTNING
   
   af 24. oktober 2006
   om ændring af beslutning 90/424/EØF om visse udgifter på veterinærområdet
   (2006/782/EF)
   RÅDET FOR DEN EUROPÆISKE UNION HAR —
   under henvisning til traktaten om oprettelse af Det Europæiske Fællesskab, særlig artikel 37,
   under henvisning til forslag fra Kommissionen,
   under henvisning til udtalelse fra Europa-Parlamentet (1),
   under henvisning til udtalelse fra Det Europæiske Økonomiske og Sociale Udvalg (2), og
   ud fra følgende betragtninger:
   
               (1)
            
            
               I henhold til Rådets beslutning 90/424/EØF af 26. juni 1990 om visse udgifter på veterinærområdet (3) kan der ydes EF-tilskud til medlemsstaterne til udryddelse af visse dyresygdomme. I henhold til beslutningen kan EF-tilskuddet også ydes til udryddelse af sygdommene infektiøs lakseanæmi (ISA) og infektiøs hæmatopoietisk nekrose (IHN), der begge rammer laksefisk.
            
         
               (2)
            
            
               Der kan kun ydes EF-tilskud til foranstaltninger til bekæmpelse af sygdommene ISA og IHN i henhold til Rådets forordning (EF) nr. 2792/1999 af 17. december 1999 om de nærmere regler og betingelser for Fællesskabets strukturforanstaltninger for fiskeriet (4).
            
         
               (3)
            
            
               I lyset af vedtagelsen af Rådets direktiv 2006/88/EF af 24. oktober 2006 om dyresundhedsbestemmelser for akvakulturdyr og produkter deraf og om forebyggelse og bekæmpelse af visse sygdomme hos vanddyr (5), bør beslutning 90/424/EØF ændres, så der også kan ydes EF-tilskud til udryddelsesforanstaltninger, der gennemføres af medlemsstaterne, for at bekæmpe andre sygdomme hos akvakulturdyr, forudsat at de relevante EF-bestemmelser overholdes.
            
         
               (4)
            
            
               Medlemsstaterne kan få tilskud til at yde støtte til deres nationale fiskeri- og akvakultursektor i henhold til Rådets forordning (EF) nr. 1198/2006 af 27. juli 2006 om en europæisk fiskerifond (6). I medfør af artikel 32 i nævnte forordning kan medlemsstaterne afsætte midler til udryddelse af akvakultursygdomme i henhold til beslutning 90/424/EØF.
            
         
               (5)
            
            
               Midlerne til udryddelse af sygdomme hos akvakulturdyr bør afsættes inden for det operationelle program, der er oprettet i henhold til forordning (EF) nr. 1198/2006, og hvis budget fastsættes i begyndelsen af programmeringsperioden.
            
         
               (6)
            
            
               Det bør kontrolleres, at tilskud fra EF-budgettet til bekæmpelse af sygdomme hos akvakulturdyr ydes i overensstemmelse med bekæmpelsesbestemmelserne i direktiv 2006/88/EF efter samme procedurer som dem, der gælder for kontrol og bekæmpelse i forbindelse med visse landdyrsygdomme.
            
         
               (7)
            
            
               De procedurer for tilskud, der er fastsat i beslutning 90/424/EØF, bør derfor også anvendes i forbindelse med tilskud til bekæmpelse af sygdomme hos akvakulturdyr i henhold til forordning (EF) nr. 1198/2006.
            
         
               (8)
            
            
               Denne beslutning bør anvendes samtidig med direktiv 2006/88/EF.
            
         
               (9)
            
            
               Beslutning 90/424/EØF bør ændres i overensstemmelse hermed —
            
         VEDTAGET FØLGENDE BESLUTNING:
   Artikel 1
   I beslutning 90/424/EØF foretages følgende ændringer:
   
               1)
            
            
               I artikel 3, stk. 1, indsættes følgende led:
               
                           »—
                        
                        
                           epizootisk hæmatopoietisk nekrose hos fisk (EHN)
                        
                     
                           —
                        
                        
                           epizootisk ulcerativt syndrom hos fisk (EUS)
                        
                     
                           —
                        
                        
                           infektion med Bonamia exitiosa
                           
                        
                     
                           —
                        
                        
                           infektion med Perkinsus marinus
                           
                        
                     
                           —
                        
                        
                           infektion med Microcytos mackini
                           
                        
                     
                           —
                        
                        
                           taura-syndrom hos krebsdyr
                        
                     
                           —
                        
                        
                           yellowhead hos krebsdyr.«
                        
                     
         
               2)
            
            
               Følgende artikel indsættes:
               »Artikel 3b
               Efter procedurerne i artikel 3, stk. 3, 4 og 5, i denne beslutning kan medlemsstaterne inden for de operationelle programmer, der oprettes i henhold til artikel 17 i Rådets forordning (EF) nr. 1198/2006 af 27. juli 2006 om en europæisk fiskerifond (7), afsætte midler til udryddelse af de eksotiske sygdomme hos akvakulturdyr, der er anført i artikel 3, stk. 1, i denne beslutning, forudsat at minimumsforanstaltningerne til udryddelse og bekæmpelse af sygdomme fastsat i kapitel V, afdeling 3, i Rådets direktiv 2006/88/EF af 24. oktober 2006 om dyresundhedsbestemmelser for akvakulturdyr og produkter deraf og om forebyggelse og bekæmpelse af visse sygdomme hos vanddyr (8) er overholdt.
            
         
               3)
            
            
               Artikel 5, stk. 2, affattes således:
               »2.   Listen i artikel 3, stk. 1, kan efter proceduren i artikel 41 suppleres alt efter, hvorledes situationen udvikler sig, med henblik på at indføje sygdomme, der er anmeldelsespligtige efter Rådets direktiv 82/894/EØF af 21. december 1982 om anmeldelse af dyresygdomme indenfor Fællesskabet (9), og sygdomme, der kan overføres til akvakulturdyr. Listen kan også ændres eller begrænses for at tage hensyn til de fremskridt, der er sket i forbindelse med EF-foranstaltninger til bekæmpelse af visse sygdomme.
            
         
               4)
            
            
               Følgende stykke tilføjes artikel 24:
               »13.   Medlemsstaterne kan inden for de operationelle programmer, der oprettes i henhold til artikel 17 i forordning (EF) nr. 1198/2006, afsætte midler til udryddelse af de eksotiske sygdomme hos akvakulturdyr, der er anført i bilaget.
               Midlerne afsættes efter procedurerne i denne artikel med følgende ændringer:
               
                           a)
                        
                        
                           Støttesatsen skal være i overensstemmelse med støttesatserne i forordning (EF) nr. 1198/2006.
                        
                     
                           b)
                        
                        
                           Stk. 8 og 9 i denne artikel finder ikke anvendelse.
                        
                     Udryddelsen gennemføres i henhold til artikel 38, stk. 1, i direktiv 2006/88/EF eller inden for rammerne af et udryddelsesprogram, der oprettes, godkendes og gennemføres i henhold til artikel 44, stk. 2, i nævnte direktiv.«
            
         
               5)
            
            
               I bilaget under gruppe 1 indsættes følgende led:
               
                           »—
                        
                        
                           Forårsviræmi hos karper (SVC)
                        
                     
                           —
                        
                        
                           Egtvedsyge (hæmorragisk virusseptikæmi) (VHS)
                        
                     
                           —
                        
                        
                           Infektion med koi-herpesvirus (KHV)
                        
                     
                           —
                        
                        
                           Infektion med Bonamia ostreae
                           
                        
                     
                           —
                        
                        
                           Infektion med Marteilia refringens
                           
                        
                     
                           —
                        
                        
                           Fiskedræber hos krebsdyr.«
                        
                     
         Artikel 2
   Denne beslutning anvendes fra den 1. august 2008.
   Artikel 3
   Denne beslutning er rettet til medlemsstaterne.
   
      Udfærdiget i Luxembourg, den 24. oktober 2006.
      
         
            På Rådets vegne
         
         J. KORKEAOJA
         
         
            Formand
         
      
   
   
      (1)  Europa-Parlamentets udtalelse af 27.4.2006 (endnu ikke offentliggjort i EUT).
   
      (2)  EUT C 88 af 11.4.2006, s. 13. Udtalelse afgivet på grundlag af en ikke-obligatorisk høring.
   
      (3)  EFT L 224 af 18.8.1990, s. 19. Senest ændret ved afgørelse 2006/53/EF (EUT L 29 af 2.2.2006, s. 37).
   
      (4)  EFT L 337 af 30.12.1999, s. 10. Senest ændret ved forordning (EF) nr. 485/2005 (EUT L 81 af 30.3.2005, s. 1)
   
      (5)  Se side 14 i denne EUT.
   
      (6)  EUT L 223 af 15.8.2006, s. 1.
   
      (7)  EUT L 223 af 15.8.2006, s. 1.
   
      (8)  EUT L 328 af 24.11.2006, s. 14.«
   
      (9)  EFT L 378 af 31.12.1982, s. 58. Senest ændret ved Kommissionens beslutning 2004/216/EF (EUT L 67 af 5.3.2004, s. 27).«